als_Latn dik_Latn sag_Latn
Ndryshojnë rregullat! Ja cilat makina kalojnë kolaudiminPostuar më: 20 Mars 2015 11:40
Në vitin 2016 asnjë mjet që nuk do të kalojë testin e kolaudimit nëse nuk plotëson normat e reja të gazrave të shkarkimit të motorit.
Përmes një udhëzimi, Ministria e Transportit ka përcaktuar normat e reja të gazrave të prodhuara nga motorët duke u nisur nga viti i prodhimit të mjetit, ndërkohë që në testin e kolaudimit do skualifikohen mjetet të cilët lëshojnë tym në ngjyrë të zezë, që kanë rrjedhje, apo e kanë nivelin e minimos më të lartë se norma e përcaktuar nga prodhuesi.
“Mbetjet që dalin nga sistemi shkarkues kanë ngjyrë të zezë (blozë) apo më të errët dhe treguesit mesatar të matjeve të gazrave të shkarkimit të motorit janë më të larta se 4.0 (+20%) m-1”, përcakton udhëzimi si kusht për skualifikimin e mjetit. Kolaudimi Me propozimin e Ministrisë së Financave, Këshilli i Ministrave ka kryer një seri ndryshimesh në manualin “Mbi kontrollin teknik të mjeteve rrugore”, të cilat hyjnë në fuqi nga 1 korriku 2015.
Ndryshimet përcaktojnë tabelat me normat e reja të shkarkimit të gazrave, por dhe duke shtuar arsyet për dështim, të kontrollit të sistemit të shkarkimit të gazrave të mjeteve rrugore si të benzinës, ashtu dhe të naftës.
Kështu, mjetet diezel do të skualifikohet kur mbetjet që dalin nga sistemi shkarkues kanë ngjyrë të zeze apo më të errët dhe treguesit mesatar të matjeve të gazrave të shkarkimit të motorit janë më të larta se 4.0 (+20%) m-1. Kur sistemi i kontrollit të shkarkimit rrjedh, nuk është i plotë apo është instaluar në mënyrë jo të plotë ose jo të saktë.
“Kur Shpejtësia e motorit në gjëndje të lirë nuk është korrekte (krahasuar me shpejtësinë që përcakton konstruktori, me një tolerancë +/- 200 rpm)” përcakton Udhëzimi i ri i Ministrisë së Transportit. Për mjetet me benzinë, arsyet për dështim nisin nga rrjedhjen në sistemin e shkarkimit, kur sistemi i kontrollit të emetimit ka rrjedhje, është i pa plotë apo nuk është instaluar në mënyrë korrekte, kur shpejtësia në gjendje të lirë (minimo) është më e lartë nga ç’duhet, apo kur “tymrat në sistemin shkarkues të japin të kuptosh që motori harxhon shumë vaj”.
Skualifikohen mjetet që nxjerrin tym “blozë” Në testin e kolaudimit do skualifikohen mjetet të cilët lëshojnë tym në ngjyrë të zezë, që kanë rrjedhje, apo e kanë nivelin e minimos më të lartë se norma e përcaktuar nga prodhuesi.
Rregullorja e re përcakton si kusht skualifikimi rastet kur mbetjet që dalin nga sistemi shkarkues kanë ngjyrë të zezë (blozë) apo më të errët dhe treguesit mesatar të matjeve të gazrave të shkarkimit të motorit janë më të larta se 4.0 (+20%) m-1”
Aktualisht testi i gazrave nuk merret parasysh Të gjithë automjetet në territorin shqiptar kalojnë në kontrollin teknik të detyrueshëm, i cili kryhet çdo vit. Legjislacioni aktual parashikon edhe testin e shkarkimeve të gazrave të automjeteve si pjesë e kontrollit teknik, ndërkohë që nuk është vendosur si kusht për kalimin e provës së kolaudimit.
Kështu pavarësisht se nuk kalon kushtet, mjeti gjithsesi arrin të kalojë kolaudimin. Ndryshimet e reja të ndërmarra nga Ministria e Financave parashikojnë që në vitin 2016 automjetet të gjitha automjetet që tejkalojnë normat e përcaktuara të elementëve të gazrave të shkarkimit sipas përcaktimeve ligjore, nuk mund të kalojnë kontrollin teknik. /Marrë nga Shqiptarja.com/
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn